Tarkkaa metsänhoitoa
Tarkkaa metsänhoitoa. Kesti Ville Karsti osti Korpilahden Saukkolan kruununmetsästä puita, joista teki halkoja. Kun yksi pino jäi vähän vaille, kaatoi Karsti pinon lähellä olevan kuivan puun ja teki siitä halkoja pinonsa täytteeksi. Metsänvahti ilmoitti asian metsänhoitajalle, joka käski syynyyttämään vahingon ja yleisen syyttäjän nostamaan kanteen Karstia vastaan. Asia oli esillä Korpilahden käräjissä tämän kuun 12 p., jolloin Karsti tuomittiin maksamaan sakkoa kruununmetsän haaskuusta 7 1/2 p. (sanoo 7 1/2 penniä)! Tuomari muistutti, että ei pidä nostaa kannetta oikeudessa, jos ei vahinko nouse vähintään 1 markkaan. Sanokoon joka voi, ett'ei kruununmetsiä hoideta tarkasti.

[Lähde: Uusi Suometar 28.3.1890 sivu 3]

Anonyymi
Uusi Suometar
1890